1. **Viapan Group Bavaria 32 OB 2018.**

BALATONLELLE, 2018. SZEPTEMBER 20.-21.-22.-23.

**VERSENYKIÍRÁS és VERSENYUTASÍTÁS**

**1. BEVEZETÉS**

1.1. A verseny célja: Országos Bajnokság Bavaria 32 hajóosztályban

1.2. A verseny helye és ideje: Balatonlelle, 2018. szeptember 20.-23.

1.3. Résztvevő hajóosztály: BAV32 (Bavaria 32, Bavaria 33, Bavaria 33 Easy)

**2. A VERSENY RENDEZŐJE**

2.1. Rendező szervezet: KARSAILING Vitorlás Sport Egyesület

(Karsai Gábor – a vitorlás egyesület elnöke), együttműködve a Bavaria 32 Osztályszövetséggel és a Magyar Vitorlás Szövetséggel

2.2. Versenyvezető: Győri Attila

2.3. Versenybíróság elnöke: Hauer Ferenc

**3. VERSENYSZABÁLYOK**

A versenyen a Nemzetközi Vitorlás Szövetség (ISAF) 2017-2020 évben, érvényben lévő versenyszabályai (RRS),és az S Függelék jelen kiírásban felsorolt utasításai, az MVSZ 2018. évi Általános Versenyrendelkezései, Reklámszabályzata, valamint a jelen kiírásban foglaltak és a Bavaria 32 hajóosztály hatályos osztályelőírásai együttesen érvényesek.

(Ha a nyelvek között ellentmondás van, úgy a magyar nyelvű szöveg az irányadó.)

**4. HIRDETÉSEK**

A résztvevő hajók kötelezhetők a Versenyrendezőség által meghatározott és biztosított hirdetés viselésére a hajóorrtól számított 2 m-en belül, mindkét oldalon. Hirdetések az MVSZ 2018. évi Reklámszabályzatában előírtak szerint viselhetők.

**5. RÉSZVÉTELI FELTÉTELEK, VITORLAELLENŐRZÉS**

5.1. Részvételi feltételek

A felelős személyek nemzeti Bavaria 32 osztálytagsággal kell rendelkezzenek. A kormányosoknak – nemzeti hatóság által elismert - minimum sport, kedvtelési célú vitorlás kishajó vezetői engedéllyel kell rendelkezniük. A bajnokság ideje alatt – a futamokon – a hajót csak és kizárólag annak tulajdonosa kormányozhatja, illetve az az egy személy, akit a tulajdonos a 2018. évi első taggyűlésen írásban megnevezett. A charter hajók esetében, az azt bérlő személy kormányozhat. Nem lehet kormányosa a hajóknak olyan személy, aki a verseny ideje alatt a skipperkedésért anyagi juttatásban részesül, illetve olyan profi sportoló (vitorlázó) személy, aki bármikor versenyvitorlázó (skipper) munkájáért (múltban, jelenben) anyagi juttatásban részesült, részesül. Kormányos lehet az előzetesen leadott kormányos listán szereplő személy, személyek.

Minden legénység minden tagjának, egy a nemzeti vitorlás szövetség (MVSZ) által elismert egyesületi tagsággal kell rendelkeznie. Magyar Bajnokságon csak szabályosan felmért és ennek megfelelő rajtszámot viselő hajóval lehet versenyezni. A hajók csak a felmérési jegyzőkönyvükben rögzített vitorlákkal és felszereléssel, az előírt okmányok birtokában, az előírt felszereléssel versenyezhetnek.

5.2. Legénységcsere

A bajnokság alatt kormányost nem lehet cserélni. Csak az 5.1. pontban említett kormányos listán megnevezett személyek kormányozhatnak. A tervezett legénységcseréről a Versenyirodát legkésőbb a csere tényleges napján reggel 08.00 óráig értesíteni kell kérelem formájában, a legénység csere szükségességének pontos indoklásával.

5.3. Vitorlaellenőrzés

A vitorlák ellenőrzésre a verseny ideje alatt bármikor szúrópróba szerűen megtörténhet. A felszólított, ellenőrzésre hívott hajónak a kikötést követő legrövidebb időn belül jelentkeznie kell a versenyrendezőségnél.

**6. Nevezés**

6.1. Előnevezés

Az előnevezés a www.bav32.hu honlapról letölthető nevezési lap kitöltött és aláírt változatának e-mail útján történő megküldésével lehetséges a bav32@bav32.hu e-mail címre 2017. szeptember 16-ig. Pótnevezések a nevezési határidő végéig fogadhatók el.

A nevezési díj a helyszínen készpénzben fizethető be a nevezés során.

6.2. Nevezési díj

A nevezési díj összege: 9.000 Ft/fő (Az 2000. január 01. után született versenyzők nevezési díja 4.500 Ft/fő, a 2004. január 01. után született versenyzők nevezési díjat nem fizetnek).

6.3. Nevezés, Regisztráció, a VIHAR rendszer használatával.

A nevezés helye:

BL Yachtclub kikötőépületében működő versenyiroda

(8638 Balatonlelle, Köztársaság u. 36-38.).

A nevezés ideje: 2018. szeptember 20-án 1000 – 1200 óra között.

**Nevezéskor az alábbi okmányokat kell bemutatni, amennyiben a VIHAR rendszerben nincs regisztrálva.**

 érvényes sportorvosi igazolás és MVSZ tagság

 nemzeti felmérési bizonylat

 kormányos érvényes hajóvezetői engedélye

 érvényes hajólevél

 érvényes felelősségbiztosítás

**7. VERSENYZŐK TÁJÉKOZTATÁSA, PARTI JELZÉSEK**

7.1. A Versenyrendezőség a versenyzőket a BL Yachtclub kikötőjében, a versenyirodánál kifüggesztett hivatalos hirdetőtáblán, írásbeli közlemények útján tájékoztatja.

7.2. A parti jelzéseket a BL Yachtclub kikötőjének zászlórúdján tűzik ki.

**8. VERSENYPROGRAM**

8.1. A Versenyrendezőség tíz (11) futam lebonyolítását tervezi.

8.2. Egy versenynapon legfeljebb négy (4) futam rendezhető.

8.3. Az országos bajnokság 4 érvényes futam után értékelhető.

8.4. Kiejthető futamok: 5- 7 érvényes futam megléte után 1 futam,

8- 11 érvényes futam teljesítése után 2 futam ejthető ki.

8.5. A versenyprogram az alábbi:

szeptember 18-19. (hétfő-kedd) 10:00-15:00 felmérés

szeptember 20. (csütörtök) 10:00-12:00 nevezés

szeptember 20. (csütörtök) 13:30 Kormányosi értekezlet

szeptember 20. (csütörtök) 14:55 1. futam figyelmeztető jelzése a pályán, a további futamok ráindítással történnek.

szeptember 21. (péntek) 09:25 1. futam figyelmeztető jelzése a pályán, a további futamok ráindítással történnek.

szeptember 22. (szombat) 09:25 1. futam figyelmeztető jelzése a pályán, a további futamok ráindítással történnek.

szeptember 23. (vasárnap) 09:25 1. futam figyelmeztető jelzése a pályán, a további futamok ráindítással történnek.

szeptember 23. (vasárnap) 15:55 Az utolsó lehetséges figyelmeztetőjelzés ideje a pályán.

Egy nap 4 futam is rendezhető.

* 1. **Módosítások**

A versenyutasítást érintő bármilyen módosítás két órával a hatályba lépése előtt kifüggesztésre kerül. A versenyprogram módosításait a hatályba lépést megelőző nap 20:00 óráig vagy az utolsó óvási határidőig kell közölni attól függően, hogy melyik a későbbi.

**9. VERSENYPÁLYA**

A bajnokság futamai pályaversenyek.

A pályaversenyeket a versenyrendezőség UP&DOWN pályákon rendezi.

A pályaversenyek versenypályái a BL Yachtclub kikötőjének bejáratától északi irányban lesznek kitűzve. A pályajelek jól látható sárga színű felfújható bóják.

**10. RAJT**

10.1. **Tervezett rajtidőpontok:** 8.5. pontban felsoroltak szerint

10.2. **Rajthalasztás**

A Versenyrendezőség a hajók épségét veszélyeztető viharos időjárás esetén vagy egyéb okokból jogosult a rajt halasztására.

**11. PÁLYARÖVIDÍTÉS, PÁLYAMÓDOSÍTÁS**

Pályarövidítés és pályamódosítás lehetséges.

**12. A VERSENY FÉLBESZAKÍTÁSA**

A Versenyrendezőség vihar esetén félbeszakíthatja a versenyt. Ha a versenyvezetőség a versenyt nem szakítja félbe, akkor minden hajó, felelős személye egyénileg viseli a verseny feladásának vagy folytatásának felelősségét.

A résztvevőket közvetlenül fenyegető időjárási veszély esetén a vízi rendészet *jogosult* a rendezvény megtartását *megtiltani* vagy a folytatását a helyszínen *felfüggeszteni.*

**13. IDŐKORLÁTOZÁS**

Pályaversenyeken időkorlátozás nincs.

**14. ELLENŐRZÉS**

A Versenyrendezőség a befutó után szúrópróbaszerűen ellenőrizheti a résztvevő hajóknál, hogy:

**-** rendelkeznek-e a Hajózási Szabályzat által előírt felszerelésekkel,

- a hajó súlya eléri-e a meghatározott minimális súlyt,

- a verseny ideje alatt használt vitorlák felvannak-e mérve,

**-** a hajón tartózkodó személyek száma és kiléte megegyezik-e a nevezési lapon megjelöltekkel,

**-** a hirdetést viselő hajók rendelkeznek-e hirdetésviselési engedéllyel,

**-** a versenyzők fogyasztottak-e esetlegesen alkoholt vagy tiltott

teljesítményfokozó szert (doppingot).

Az ellenőrzés során feltárt bármely hiányosság vagy a nevezéstől eltérő létszám, személycsere, óvást von maga után és ez a versenyből való kizárást eredményezheti. A büntetés lehet kisebb mint a kizárás az óvási bizottság döntése alapján. (DPI)

**15. Óvás**

Az óvó lobogót az óvást követően a célba érésig viselni kell. Az óvási szándékot a célhajónál kötelezően jelenteni kell. Az óvott felet a vízen is fel kell szólítani az óvási szándékról.

Óvási határidő: a célhajó partra érkezését követő 60 percen belül a Versenyvezetőnél. Az óvástárgyalás ideje, helye, az óvásban érdekeltek rajtszámának a hirdetőtáblán történő kiírásával kerül közlésre, az óvási határidő lejáratát követő 30 percen belül.

A tanú értesítése az érintett felek feladata.

**16. ÉRTÉKELÉS**

Értékelésre kerül valamennyi nevezett hajó.

Az értékelés az A Függelék legkisebb pontrendszere szerint történik.

A bajnokságokon az osztályt csak abban az esetben lehet értékelni, ha azokon a 2018. évi Versenyrendelkezésekben leírt létszámú hazai egység vesz részt. Résztvevőnek kell tekinteni azt a hajóegységet, amely az előírt határidőig a versenyre benevezett és a kiírt futamok közül minimum egy futamon szabályos elrajtolt és szabályosan célba ért.

**17. DÍJAZÁS**

**17.1.** A bajnok hajó elnyeri a BAV32 Osztály vándor díszkupáját.

A bajnokság l.-ll.-lll. helyezett hajói serleg, érem díjazásban részesülnek.

**17.2.** Az első érvényesen megrendezett futamon az osztály első helyezettje elnyeri a Karsai Lajos Emlékfutam vándordíját egy évre, és ezzel Karsai Lajos Emlékfutam serlegét kapja meg.

**18. DÍJKIOSZTÓ ÜNNEPSÉG**

A díjkiosztó ünnepség 2018. szeptember 23-án, vasárnap 1800 órakor lesz a

BL Yachtclub kikötő épülete előtti területen vagy a kikötő épületében.

**19. TÁRSASÁGI ESEMÉNY**

A Bavaria 32 Osztályszövetség, a Karsailing Vitorlás Sport Egyesület és a BL Yachtclub szeretettel meghívja a versenyzőket a verseny díjkiosztója után tartandó kötetlen beszélgetésre a kikötő éttermébe vagy annak teraszára.

**20. MÉDIA**

A nevezők nevezésükkel tudomásul veszik, hogy a versenyről, a versenyre történő ki- és behajózásról és a parti programokról film- és fotófelvételek készülhetnek, amelyeken a hajók, illetve a hajón tartózkodó személyek látszhatnak. Ezeket a fotókat, illetve filmfelvételeket – amennyiben nem sértik a személyiségi jogokat – a versenyrendezőség korlátlanul felhasználhatja, nyilvánosságra hozhatja, értékesítheti, illetve továbbadhatja harmadik személyeknek.

Elfogadják továbbá, hogy a nevezés során a kikötőben működő biztonsági kamerák is felvételeket készíthetnek róluk. A nevezők és résztvevők ezzel kapcsolatban mindennemű utólagos követelésről vagy kártérítési igényükről kifejezetten lemondanak.

**21. SZAVATOSSÁG KIZÁRÁSA**

21.1.A hajók legénységei teljes egészében maguk felelnek biztonságukért, mind a rendezvény szárazföldi eseményein, mind a vízen, és ezt a felelősséget sem a jelen Versenykiírás, sem a Versenyutasítás, sem bármilyen egyéb rendelkezés nem korlátozza. Minden hajó felelős személye, ill. legénysége maga dönt arról, hogy a hajó ill. a legénység képzettsége alkalmas-e az adott időjárási viszonyok között a versenyen való részvételre. Azzal, hogy a hajó kihajózik a kikötőből megerősíti, hogy mind a hajó, mind pedig a legénység alkalmas az adott időjárási viszonyok közötti versenyzésre.

21.2.A vonatkozó jogszabályok által megengedetett keretek között a versenyen való részvétellel kapcsolatban vagy annak folyamán előforduló személyi sérülésekért vagy halálesetért és vagyoni károkért, veszteségekért a versenyt rendező szervezet, annak munkavállalói, tisztségviselői, illetve megbízottjai és alvállalkozói semmilyen felelősséget nem vállalnak. A résztvevők versenyengedélyének, sportorvosi igazolásának, illetve a hajók biztosításának és a biztonsági előírások betartásának rendező általi ellenőrzése a sportszerű versenyzés célját szolgálja, és nem mentesíti a résztvevőket a vonatkozó szabályoknak a résztvevők saját felelősségi körükben történő követése alól.

21.3. A nevezési lap aláírásával a hajó felelős vezetője kijelenti, hogy a versenyre és a vízi közlekedésre vonatkozó szabályokat és előírásokat ismeri, azokat tudomásul vette és a felelősségi körébe tartozó személyekkel ezeket ismerteti, ill. az esemény teljes időtartama alatt mind a vízen, mind a szárazföldön betartatja.

**VERSENYRENDEZŐSÉG**

****